10. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 193 της 9/11 Ιουλ. 1996 (ΦΕΚ Α΄ 158) Σύσταση Τμήματος Επιθεώρησης στο Ταμείο Επικουρικής Ασφαλίσεως Ασφαλιστών και Προσωπικού Ασφαλιστικών Επιχειρήσεων. Έχοντας υπόψη: Τις διατάξεις: 1.α)Των άρθρ. 6 παρ. 5 του Νόμ. 2026/92 «Ρύθμιση θεμάτων οργάνωσης και προσωπικού της δημόσιας διοίκησης και άλλες διατάξεις» (ΦΕΚ 43/Α/92) όπως τροποποιήθηκε με την παρ. 1 του άρθρ. 30 του Νόμ. 2190/94 (ΦΕΚ 28/Α/94) και 36 παρ. 15 του Νόμ. 2190/01994 (ΦΕΚ 28/Α/94) β)Του Π.Δ/τος 372/14.9.95 (ΦΕΚ 201/Α/95) Μεταφορά της Γενικής Γραμματείας Κοινωνικών Ασφαλίσεων από το Υ.Υ.Π.Κ.Α. στο Υπουργείο Εργασίας». γ)Του Π.Δ. 373/14.9.95 (ΦΕΚ 201/Α/95) «Συγχώνευση των Υπουργείων Προεδρίας της Κυβέρνησης και Εσωτερικών στο Υπουργείο Εσωτερικών, Δημόσιας Διοίκησης και Αποκέντρωσης και καθορισμός των αρμοδιοτήτων του». δ)Του άρθρ. 29Α του Νόμ. 1558/1985 (Α΄ 137) όπως προσετέθη με το άρθρ. 27 του Νόμ. 2081/92 (ΦΕΚ 154/Α/92). 2.Την αριθ. 13/6.3.1996 κοινή απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Καθορισμός αρμοδιοτήτων του Υφυπουργού Εσωτερικών, Δημόσιας Διοίκησης και Αποκέντρωσης Γεωργίου Μωραïτη» (ΦΕΚ 137/Β). 3.Την αριθ. 80010/12.2.96 κοινή απόφαση του Πρωθυπουργού και Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων (ΦΕΚ 91/Β/13.2.96). 4.Το γεγονός ότι από τις διατάξεις του παρόντος Προεδρικού Διατάγματος προκαλείται δαπάνη σε βάρος του Ταμείου της τάξης των 100.000 δρχ. σε ετήσια βάση που θα καλυφθεί από τις πιστώσεις του προϋπολογισμού του (ΚΑΕ 0238). (Αντί για τη σελ.286,07) Σελ. 286,07(α) Τεύχος 1322 Σελ. 91 Καταστατικό Τ.Ε.Α.Α.Π.Α.Ε. 39.Ζ.α.9-10 5.Την αριθ. 507/1995 γνωμοδότηση του Συμβουλίου της Επικρατείας μετά από πρόταση του Υπουργού Οικονομικών και των Υφυπουργών Εσωτερικών, Δημόσιας Διοίκησης και Αποκέντρωσης και Εργασίας και Κοινωνικών Ασφαλίσεων, αποφασίζουμε: Άρθρο μόνο Τμήμα Επιθεώρησης – Αρμοδιότητες Στο Ταμείο Επικουρικής Ασφαλίσεως Ασφαλιστών και Προσωπικού Ασφαλιστικών Επιχειρήσεων συνιστάται Τμήμα Επιθεώρησης με αρμοδιότητες: Την άσκηση εξωτερικού ελέγχου κυρίως των εργοδοτριών εταιρειών για την διαπίστωση της υπαγωγής στην ασφάλιση των εργαζομένων σ’ αυτές προσώπων και την ορθή και εμπρόθεσμη καταβολή των οφειλομένων ασφαλιστικών εισφορών στον δικαιούχο ασφαλιστικό φορέα με σκοπό την καλύτερη διασφάλιση των συμφερόντων του Ταμείου. Στο εν λόγω Τμήμα προΐσταται υπάλληλος του Κλάδου ΠΕ Διοικητικού – Οικονομικού ή Κλάδου ΤΕ Διοικητικού – Λογιστικού ή Κλάδου ΔΕ Διοικητικού – Λογιστικού, χωρίς τη σύσταση νέας θέσης. 